Greta Gerwig

Greta Celeste Gerwig (f. 4 ágúst 1983) er bandarísk leikkona, leikstjóri og handritshöfundur.

Æviágrip
Gerwig hóf feril sem leikkona árið 2006 og birtist fyrstu árin aðallega í sjálfstæðum kvikmyndum í hinum svokallaða mumblecore-geira, oft ásamt Joe Swanberg. Árið 2011 birtist hún í fyrsta sinn í stórmynd þegar hún lék á móti Russell Brand í myndinni Arthur. Auk Joe Swanberg hefur Gerwig oft unnið með Whit Stillman og Noah Baumbach. Eftir að Gerwig lék titilhlutverkið í kvikmynd Baumbachs, Frances Ha árið 2012 var hún tilnefnd til Golden Globe-verðlaunanna í flokki bestu aðalleikonu í gamanmynd eða söngleik.

Árið 2017 skrifaði Gerwig og leikstýrði kvikmyndinni Lady Bird, sem var tilnefnd til ýmissa verðlauna, meðal annars fimm Óskarsverðlauna, þar á meðal í flokki bestu leikstjórnarinnar og besta frumsamda handritsins. Kvikmyndin var tilnefnd til fjögurra Golden Globe-verðlauna og vann verðlaun sem besta myndin í flokki gamanmynda eða söngleikja. Árið 2019 leikstýrði hún nýrri kvikmyndaútgáfu af Litlum konum, sem var einnig tilnefnd til margra Óskarsverðlauna og vann verðlaun fyrir bestu búningana.

Árið 2023 leikstýrði Gerwig kvikmyndinni Barbie, byggðri á samnefndri tískudúkku, sem hún hafði skrifað ásamt Baumbach. Myndin vakti mikla athygli og með henni varð Gerwig fyrsta kona sögunnar til að leikstýra kvikmynd sem hefur þénað meira en milljarð Bandaríkjadala á heimsvísu. Kvikmyndin var tilnefnd til verðlauna fyrir bestu leikstjórnina og besta handritið við veitingu Golden Globe-verðlaunanna árið 2024.

 Einkahagir 
Eftir að hafa unnið með honum í mörg ár opinberaði Gerwig árið 2018 að þau Noah Baumbach ættu í ástarsambandi. Þau giftu sig árið 2023 eftir tólf ára samband. Í mars árið 2019 fæddist fyrsti sonur þeirra og annar sonur árið 2023.

 Kvikmynda- og sjónvarpsferill 
Kvikmyndir
Sem leikstjóri
 Ár Titill Leikstjóri Handritshöfundur Framleiðandi Athugasemdir 2008  Nights and Weekends         Leikstýrt, skrifað og framleitt ásamt Joe Swanberg2017  Lady Bird        2019  Litlar konur       Tilnefnd — Óskarsverðlaunin fyrir besta handritið byggt á bók2023Barbie

Sem leikkona
 Ár Titill Hlutverk Athugasemdir 2008 Baghead Michelle 2008 Nights and Weekends Mattie 2009 The House of the Devil Megan 2010 Greenberg Florence Marr 2011 No Strings Attached Patrice 2011 Damsels in Distress Violet Wister 2011 Arthur Naomi Quinn 2012 Lola Versus Lola 2012 To Rome with Love Sally 2012 Frances Ha Frances Halladay Einnig meðhöfundur 2014 Eden Julia 2014 The Humbling Pegeen Mike Stapleford 2015 Mistress America Brooke Cardinas Einnig meðleikstjóri og meðframleiðandi 2015 Maggie's Plan Maggie Hardin 2016 Wiener-Dog Dawn Wiener 2016 Jackie Nancy Tuckerman 2016 20th Century Women Abigail Porter 2017 The Meyerowitz Stories Victoria (rödd) Ekki nefnd á kreditlista 2018 Isle of Dogs Tracy Walker (rödd)

 Sjónvarp 
 Ár Titill Hlutverk Athugasemdir 2016 The Mindy Project Sarah Branum 2 þættir 2017 Saturday Night Live Ms. Reynolds Þáttur: "Saoirse Ronan/U2"

 Tilvísanir 

Flokkur:Bandarískir kvikmyndaleikstjórar
Flokkur:Bandarískir leikarar